REGOLAMENT TAL-KUMMISSJONI (KE) Nru 707/2006
tat-8 ta’ Mejju 2006
li jemenda r-Regolament (KE) Nru 2042/2003 dwar approvazzjonijiet għal perijodu limitat u Annessi I u III
(Test b’rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitŕ Ewropea,
Wara li kkunsidrat ir-Regolament (KE) Nru 1592/2002 tal-Parlament Ewropew u tal-Kunsill tal-15 ta’ Lulju 2002 dwar regoli msemmija fil-qasam ta’ l-avjazzjoni ċivili u li jistabbilixxi Aġenzija Ewropea dwar is-Sigurtà fl-Avjazzjoni (1), u b’mod partikolari l-Artikoli 5(4) u 6(3) tiegħu,
Billi:
(1)
Ir-Regolament (KE) Nru. 1592/2002 ġie implimentat bir-Regolament tal-Kummissjoni (KE) Nru. 2042/2003 ta’ l-20 ta’ Novembru 2003 dwar l-kapaċità kontinwata li jintużaw fl-ajru inġenji ta’ l-ajru u prodotti, partijiet u tagħmir ajrunawtiku, u dwar l-approvazzjoni ta’ organizzazzjonijiet u personal involut f’dan ix-xogħol (2) kif ukoll bir-Regolament (KE) Nru. 1702/2003 ta’ l-24 ta’ Settembru 2003 li jistabbilixxi regoli ta’ implimentazzjoni biex inġenji ta’ l-ajru, prodotti, partijiet u tagħmir relatat jiġu ċertifikati bħala tajbin għall-ajru u li ma jagħmlux ħsara lill-ambjent, kif ukoll għaċ-ċertifikazzjoni ta’ organizzazzjonijiet relatati mad-disinn u l-produzzjoni tagħhom (3).
(2)
L-Artikolu 7(4) tar-Regolament (KE) Nru. 2042/2003 jistabbilixxi illi l-Istati Membri jistgħu joħorġu approvazzjonijiet għal perijodu ta’ żmien limitat sat-28 ta’ Settembru 2005, bir-rigward għall-Anness II u l-Anness IV tiegħu.
(3)
L-Aġenzija Ewropea dwar is-Sigurtà fl-Avjazzjoni (minn hawn ‘l isfel imsejħa “l-Aġenzija”) inkarigat ruħha mill-evalwazzjoni ta’ l-implikazzjoni tad-dispożizzjonijiet dwar kemm għandha ddum il-validitŕ ta’ l-approvazzjonijiet u waslet għall-konklużjoni li għandu jiġi stabbilit żmien ta’ għeluq ieħor sabiex l-Istati Membri jkunu jistgħu jadattaw il-leġislazzjoni nazzjonali tagħhom għas-sistema ta’ approvazzjonijiet għal perijodu illimitat.
(4)
Ir-Riżultati tal-konklużjonijiet ta’ l-investigazzjoni ta’ inċidenti fil-passat, rigward inġenji ta’ l-ajru li qed jiqdiemu u rigward is-sigurtà tat-tankijiet tal-petrol, jenfasizzaw il-ħtieġa illi jittieħed kont ta’ struzzjonijiet ta’ manutenzjoni ġodda jew modifikati ippromulgati mid-detentur taċ-Ċertifikat tat-Tip, kif ukoll il-ħtieġa li jsiru reviżjonijiet regolari tal-programm ta’ manutenzjoni.
(5)
Jeħtieġ li jiġi speċifikat li l-personal li jeżerċita privileġġi ta’ ċertifikazzjoni għandu jippreżenta liċenzja bħala prova tal-kwalifiki tiegħu fi ¿mien 24 sigħa, jekk dan jiġi mitlub lilu minn persuna awtorizzata.
(6)
Ir-Regolament (KE) Nru. 2042/2003 għandu għalhekk jiġi emendat skond dan.
(7)
Il-miżuri pprovduti minn dan ir-Regolament huma bbażati fuq l-opinjonijiet maħruġa mill-Aġenzija Ewropea dwar is-Sigurtà fl-Avjazzjoni bi qbil ma’ l-Artikoli 12(2)(b) u 14(1) tar-Regolament (KE) Nru 1592/2002.
(8)
Il-miżuri pprovduti minn dan ir-Regolament huma bi qbil ma’ l-opinjoni tal-Kumitat stabbilit mill-Artikolu 54(3) tar-Regolament (KE) Nru 1592/2002.
ADOTTAT DAN IR-REGOLAMENT:
Artikolu 1
Regolament (KE) Nru. 2042/2003 huwa emendat kif ġej:
(1)
f’Artikolu 7, paragrafu (4) “28 ta’ Settembru 2007” tieħu post “28 ta’ Settembru 2005”;
(2)
f’Anness I, paragrafu M.A.302, il-punti (f) u (g) sussegwenti huma miżjuda
“(f)
Il-Programm ta’ manutenzjoni għandu jkun assoġġettat għal reviżjonijiet perjodiċi u għandu jiġi emendat fejn dan ikun meħtieġ. Ir-reviżjonijiet jiżguraw li l-programm jibqa’ jkun validu fid-dawl ta’ l-esperjenza operattiva filwaqt illi jieħu kont ta’ struzzjonijiet ta’ manutenzjoni ġodda u/jew modifikati ippromulgati mid-detentur taċ-Ċertifikat tat-Tip.
(g)
Il-Programm ta’ manutenzjoni għandu jirrifletti rikjesti regulatorji mandatarji applikabbli li jiġu indirizzati f’dokumenti maħruġa mid-detentur taċ-Ċertifikat tat-Tip sabiex ikun konformi mal-Parti 21A.61.”;
(3)
fl-Anness III, jiġi miżjud il-paragrafu sussegwenti:
“66.A.55 Provi ta’ kwalifiki
Il-personal li jeżerċita privileġġi ta’ ċertifikazzjoni għandu jippreżenta liċenzja bħala prova tal-kwalifiki tiegħu fi ¿mien 24 sigħa, jekk dan jiġi mitlub lilu minn persuna awtorizzata.”
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u għandu jkun japplika direttament fl-Istati Membri kollha.
Magħmul fi Brussell, nhar it-8 ta’ Mejju 2006.